  Анжелика Тихонова корреспондент Ижкарысь 16 шоръёзо школаосын 1 сюрс 389 пиналъёс удмурт кылэз дышето, вить школаосын 555 нылъёс но пиос - бигер кылэз. Со сярысь 6-тӥ тулыспалэ Йӧскалыккуспо но осконкуспо герӟетъёсъя консультаци кенешлэн пумиськоназ элькун шоркарлэн тӧроез Олег Бекмеметьев вераз. ивортэ Ижкар администрацилэн пресс-службаез ивортэ. Ижкарын йӧскалык кусыпъёсты юнматон уже нылпи садъёс, дышетон, лулчеберет но егитъёсын ужан политикая ужжъюртъёс, музейёс, мер но вӧсьбур огазеяськонъёс пырисько. Озьы ик муниципал кылдытэт коммерци луисьтэм огазеяськонъёсын кусып возе. Лулчеберетъя муниципал ужъюртъёсын творчествоя укмыс йӧскалык коллективъёс ужало. Лыдӟетъюртъёс пӧртэм ужрадъёс радъяло, кылсярысь, Анай кыллэсь нуналзэ, Этнографи диктант ортчытъяло но мукет. Кылем арын Ижкарын йӧскалык шулдыръяськонъёсы, соос пӧлын Гербер, Виль, 180 сюрслэсь трос адями пыриськиз Ижкар администраци шоркарлэсь туссэ кылдытонын но кык кылэз кутыны тырше, кылсярысь, ивор вӧлмытӥсь баннеръёсты ӟуч но удмурт кылын лэсьто. Кылем арын куартолэзе шоркарын «Укрепление межнационального мира и согласия, реализация иных мероприятий в сфере национальной политики на муниципальном уровне» темая улосвылкуспо котырес ӝӧк ортчиз. Кун йӧскалык политикаез улонэ пыӵатонын устоосыныз ужан амалъёсыны Удмуртиысь но Волга котырысь улосвылъёсысь ыстэм муртъёс тодматӥзы.  Вань вылӥ верам ужрадъёслы луыса Ижкар «Укрепление межнационального мира и согласия» номинациын «Лучшая муниципальная практика» огъяросси вожвылъяськонын вормисе потӥз. Ижкар – трос йӧслыкъем кар. Берпуметӥез калыкез лыдъян-гожтонъя, Удмуртилэн шоркараз тупаса но ог-огзэс гажаса 130-лэсь трос йӧслыкъёс уло. Милям ужпуммы – таӵе аспӧртэм удысын ужамы пайдалыко ужъемышъёс басьтон Олег Бекмеметьев, Ижкарлэн тӧроез2020-тӥ арын Консультаци кенешлэн ёзчиосыз сьӧрлось лыктэм муртъёсты татын улон ӧре пыртон амалъёсты, анай кылъя но литературая дышетӥсьёсты дасян, воскресной школаослэн ужамзы сярысь ужпумъёсты эскерыны чаклало. Кенешон пумын дышетон юртъёслэн, лыдӟетъюртъёслэн, мер огазеяськонъёслэн кивалтӥсьёссылы, дышетӥсьёслы но карын улӥсьёслы йӧскалыккуспо но осконкуспо политикаяез улонэ пыӵатонэ мыло-кыдо пыриськемзы понна таукарон гожтэтъёс сётӥзы.  Тегъёс: Лулчеберет Дышетон Ижкар Удмуртия удмуртъёс йӧслыкъёс ОлегБекмеметьев йӧскалыкполитика  